alexandrainst/scandi-wiki huggingface dataset:
Thomas Schneider

Thomas Schneider (født 7. november 1988 i Forst) er en tysk friidrettsutøver, som konkurrerer på 400 meter.

Han deltok ved Junior-EM i friidrett 2007 i Hengelo i Nederland, der han sammen med Pascal Nabow, Eric Kruger og Robin Schembera vant sølv på 4 x 400 meter. Samme år fikk han bronse i det tyske juniormesterskapet. I 2008 fikk han sølv ved det tyske U23-mesterskapet. Han deltok også i det tyske mesterskapet for seniorer, der det ble 8.-plass utendørs og 7.-plass innendørs. 

I 2009 deltok han ved Lag-EM i friidrett i Leiria i Portugal. Sammen Miguel Rigau, Kamghe Gaba og Simon KirchSimon Kirch løp det tyske stafettlaget inn på 3.02,30, og fikk sølv bak Storbritannia. Ved det tyske U23-mesterskapet vant han gull, og i det tyske mesterskapet kom han på 7.-plass utendørs og 5.-plass innendørs. 

Ved EM i friidrett 2010 i Barcelona kom Tyskland på fjerdeplass, kun 5 hundredeler bak Belgia som tok bronsen. De andre på det tyske laget var Kamghe Gaba, Bastian Swillims og Eric Krüger. I tillegg vant han gull på 400 meter ved det tyske U23-mesterskapet, og sølv i det tyske mesterskapet for seniorer. 

I 2011 vant han sin første store internasjonale medalje individuelt, da han fikk sølv på 400 meter under EM i friidrett innendørs 2011 i Paris. Franskmannen Leslie Djhone vant gull.

Eksterne lenker 
 
  Profil hos All-Athletics.com 
  Profil hos Leichtathletik.de (arkivert)

Tyske sprintere
Deltakere for Tyskland under Sommer-OL 2012
Friidrettsutøvere under Sommer-OL 2012
Fødsler i 1988
Betroede Midler

Betroede Midler er en svensk film fra 1911.

Om filmen
Filmen hadde premiere 2. oktober 1911 på Stora Biografteatern i Malmö. Filmen ble spilt inn av Ernst Dittmer. Filmen er basert på Palle Rosenkrantz teaterstykke Betroede Midler som ble uroppført på Dagmarteatret i København 1910. Etter granskningen av Statens Biografbyrå ble det forbud mot videre visning av filmen, med en begrunnelse som har blitt berømt i sitt byråkratiske nidkjærhet.

Roller
 Henry Seemann – Erand, sakfører 
 Philippa Frederiksen – Marcelle, hans hustru 
 Agnes Nyrup-Christensen – Susanne, hans kusine 
 Otto Detlevsen – Greve de Raymond 
 Arnold Christensen – Philip, fullmektige

Eksterne lenker

Svenske dramafilmer
Svenske kortfilmer
Svenske stumfilmer
Sort-hvitt-filmer
Filmer basert på skuespill
Kortfilmer fra 1910-årene
Joseph Medlicott Scriven

Joseph Medlicott Scriven (født 10. september 1819 i Banbridge, død 10. august 1886 i Port Hope i Canada) var en irsk salmedikter kjent for salmen «What a Friend We Have in Jesus» (norsk: «Hvilken venn vi har i Jesus»).

Han flyttet til Canada etter at hans første forlovede druknet kvelden før bryllupet. I Canada traff han en ny kvinne, som også døde rett før de skulle gifte seg. Etter dette gikk Scriven inn i Plymouth Brethren og ble aktiv i diakonalt arbeid.

Referanser

Eksterne lenker 

 Biografi i Dictionary of Canadian Biography Online
 Kort biografi på cyberhymnal.org

Irske salmediktere
Personer fra Banbridge
Fødsler i 1819
Dødsfall i 1886
Førde Volleyballklubb

Førde Volleyballklubb (stiftet 18. september 1974) er en norsk volleyballklubb fra Førde, Vestland.

Herrelaget 

Førde sitt herrelag er et av Norges beste volleyballag og har flere cup- og seriegull.

Meritter

Cupmesterskap: (6) 
2007, 2011, 2016, 2019, 2020 og 2021.

Nordisk mesterskap (1) 
2011

Seriemesterskap (5) 
2008, 2013, 2016, 2017 og 2019

Europacup 
Førde VBK har også spilt en rekke kamper i Europa.

Spillerstall menn 2021/22 
Trener:   Branislav Djuric

Kjente herrespillere 

 Anders Mol

 Nils Nummedal
 Asbjørn Vølstad
 Geir Eithun
 Mathias Loftesnes
 Lars Fredrik Tvinde
 Bjarne Nikolai Huus
Martin Olimstad
 Øystein Løken Bergum
 Jonas Kvalen

Siste sesonger (fra 2015-16)

Nye Førde - fra sommeren 2015 

Etter en skuffende sjetteplass i eliteserien i sesongen 2014/15, intensiverte laget satsingen, med flere nye spillerkjøp. Mathias Loftesnes og Lars Fredrik Tvinde ble hentet tilbake fra utenlandsopphold i henholdsvis Tsjekkia og Kypros, mens Jarle Fornes, Håvard Aarrestad og Sverre Flåskjer ble hentet inn fra toppklubber i 1. divisjon.

De nye signeringene ga løftet klubben hadde håpet, og sesongen 2015/16 ble en stor suksess. Tross en tredjeplass i grunnserien, hevet laget seg til sluttspillet. Til slutt endte laget som mester i både serie og cup. Cupfinalen ble spilt i januar, og motstander NTNUI ble slått klart 3-0.

Sommeren 2016 var herrelaget til Førde det sterkeste laget på herresiden i norsk volleyball. Det knyttes forventninger til laget før sesongen 2016/17, rundt hvorvidt de klarer å forsvare denne posisjonen. Likevel begynte sesongen 2016/17 dårlig for herrelaget. De røk tidlig ut av europacupen og Nordisk mesterskap, og røk ut i semifinalen i cupen og før jul ble det flere tap enn seirer. Etter nyttår snudde det, og med flere spillere tilbake fra skade og signeringa av Vitor Macedo var med å bidra til at herrelaget til slutt sto igjen som Seriemester i april.

I sesongen 2017/18 var det damelaget til Førde som presterte best. 13. januar 2018 ble de historiske da de vant Norgesmesterskapet og tok gull for første gang. Aldri før har et damelag blitt Norgesmester i en lagidrett i Sogn og Fjordane.. Laget endte også opp som seriemester i april. For herrelaget ble det 2.plass i serien, bak TIF Viking.

Damelaget

Spillerstall damelaget 2020/21

Meritter for damelaget 

 Cupmester: 2018 og 2019
 Seriemester: 2019

Europacup 

Damelaget har også fått prøve seg ute i Europa i 2018 mot Franske Saint Raphael. Dette ble ikke helt kampen de hadde forventet, da det franske laget kun stilte med 6 spillere. I det tredje settet fikk en av spillerne på Saint-Raphael en akutt skade og kampen ble avblåst. Den franske klubben fikk sterk kritikk i ettertid på grunn av den tynne stallen de reiste med.

Referanser 
4. https://www.firda.no/sport/volleyball/forde/desse-tre-vil-ta-tilbake-gullet/s/5-15-98336

Eksterne lenker 
 
  Signeringsoversikt 2015

Volleyballag i Norge
Idrettslag i Sogn og Fjordane
Idrettslag etablert i 1974
Sport i Sunnfjord
Champagneruset

Champagneruset er en svensk stumfilm fra 1911 regissert av Poul Welander. Filmen hadde premiere 16. oktober 1911 på Stora Biografteatern i Malmö. Den ble spilt inn i København, Malmö og på badestedet Mölle. I løpet av 1911 ble det innført en sensurforordning, og etter at Statens Biografbyrå ble dannet seinhøstes 1911 ble filmen forbudt.

Roller
 Philippa Frederiksen – Marcella, varietésangerinne 
 Poul Welander – Ernst Lange, direktør 
 Arvid Ringheim – Raul Jones 
 Robert Schmidt – privatdetektiv

Eksterne lenker

Svenske stum-dramafilmer
Svenske stumfilmer
Sort-hvitt-filmer
Filmer fra 1911
Ballklubb Tromsø

Ballklubb Tromsø (stiftet i 1975) er en norsk volleyballklubb fra Tromsø.

Klubben har lag i Mizunoligaen og 1. divisjon både for kvinner og menn i sesongen 2020 / 2021.

Klubben hadde i starten også et basketballag, men det splittet med klubben i 1978 og dannet Tromsø Basketballklubb (TBBK, nå kalt Tromsø Storm).

Klubben har 11 kongepokaler etter å ha vunnet NM-cupen for herrer og NM-cupen for damer, sist i 2021, og har deltatt i Europacupen flere ganger.

BK Tromsø er en bredde- og toppidrettsklubb med ca 250 medlemmer.  BK Tromsø har minilag for gutter og jenter i U9, U11 og U13, ungdomslag for gutter og jenter på U15 og U17, og lag i eliteserien (Mizunoligaen), 1. divisjon og 2. divisjon for kvinner og menn.

BK Tromsø sitt mål er å være i toppen av norsk volleyball og å være hele Nord-Norges volleyballklubb. BK Tromsø ønsker å utvikle nordnorske toppspillere, og har et nært samarbeid med NTG Tromsø.  

Klubbens hovedarena er Tromsøhallen, men bruker også Gyllenborghallen til trening og kamp. Mange av de yngste trener på skoler og i haller rundt om i bydelene i Tromsø.

Herrelaget

Spillerstall menn 2020/21 
Trener:   Håkon Skipenes Østrem

Meritter

Cupmesterskap 
 1981, 1982, 1983, 1984, 1985, 2003, 2004, 2006, 2014, 2017

Europacup

Damelaget

Spillerstall kvinner 2021/22 
Trener:   Vitor Macedo

Meritter

Cupmesterskap 
 2021

Europacup

Referanser

Eksterne lenker 
 
 BK Tromsø på Facebook
 BK Tromsø på Twitter
 Elite Damer på Instagram
 Elite Herrer på Instagram
 1. Divisjon Damer på Instagram
 1. Divisjon Herrer på Instagram

Volleyballag i Norge
Idrettslag i Tromsø
Idrettslag etablert i 1975
Tidligere basketballag i Norge
Bula

Bula (russisk: Була, tsjuvasjisk: Пӑла, tatarisk: Бола) er ei elv i Tatarstan og Tsjuvasjia i Russland og ei av sideelvene til Svijaga fra venstre. Elva er 127,7 kilometer lang og har et nedbørfelt på .

Elva springer ut nær landsbyen Lipovka i Tsjuvasjia og renner etter hvert inn i Tatarstan. 92 kilometer av elva ligger i Tsjuvasjia.

Referanser 

Elver i Tatarstan
Elver i Tsjuvasjia
Karla (elv)

Karla (russisk: Карла́, tatarisk: Карлы) er ei elv i Tatarstan og Tsjuvasjia i Russland og ei av sideelvene til Svijaga fra venstre. Elva er 89 kilometer lang og har et nedbørfelt på .

Kilden ligger 3 kilometer nordøst for landsbyen Khumara Tvar i Tsjuvasjia. Den munner ut i Svijaga 154 kilometer fra munningen i Tatarstan. 

Den største sideelva er Bol. Ikke langt fra munningen ligger byen Buinsk.

Referanser 

Elver i Tatarstan
Elver i Tsjuvasjia
Wilhelm Lund

Wilhelm Kristen Severin Hammer Lund (født 22. november 1877, død 31. mars 1931) var en norsk museumsmann. 

Lund tok språklig-historisk lærereksamen i 1903 og etter et par år som privatlærer, kom han i 1905 som adjunkt til den høyere skolen i Kristiansund. Her deltok han også i arbeidet ved Kristiansunds museum, (nå Nordmøre Museum) og fra 1908 fikk han her oppgaven som samlingsbestyrer for den kulturhistoriske samlingen, en stilling han skjøttet på fritid. Det meste av samlingene fra denne perioden gikk tapt ved bybrannen i 1940, men protokollene som Lund førte i perioden 1908-1911, ble berget. Med de fyldige opplysninger  han dokumenterte i tilknytning til gjenstandene, inneholder disse protokollene et verdifullt kildemateriale selv om gjenstandene er tapt.

I 1912 kom Lund som adjunkt til Trondheim katedralskole, og han ble senere overlærer og lektor samme sted. I Trondheim fortsatte han sitt museumsarbeid ved siden av undervisningsstillingen. Han ble samlingsbestyrer ved Bygningsmuseet for Trondhjem og Trøndelagen (nå Sverresborg Trøndelag Folkemuseum) og nedla en betydelig innsats i etablering og oppbygging av friluftsmuseet på Sverresborg. Han drev aktiv innsamling av kulturhistorisk gjenstandsmateriale og brukte store deler av sin fritid på å reise rundt på bygdene for å samle gjenstander og opplysninger. Han publiserte ikke så mye, men hadde et nesten ferdig manuskript om ornamentikk i trøndersk folkekunst da han døde. Men hans kataloger er vel kjent for sitt rike innhold av veldokumenterte, kulturhistoriske opplysninger. På dette området fremstår han som en foregangsmann.

Bibliografi 
 Træk av Gammel Trøndersk Bondekultur. Bygningsmuseet for Trondhjem og Trøndelagen, Trondhjem 1923
 Stueinteriøret hos trønderbonden i eldre tid. – Særtrykk av Trondhjems Turistforenings Årbok 1929, Folkemuseet for Trondhjem og Trøndelag. Trondhjem u.å. (Denne artikkelen er også opptrykt i Årsskrift 1976 Trøndelag Folkemuseum Sverresborg s. 18-36, Trondheim 1977)

Litteratur 
 Alsvik, Elling (1977): Wilhelm Lund 1877-1931. Artikkel i Årsskrift 1976 Trøndelag Folkemuseum s. 11-17. Trondheim
 Jacobsen, Unni (1977): Wilhelm Lund – liste over publikasjoner i Årsskrift 1976 Trøndelag Folkemuseum s. 37-38. Trondheim

Referanser 

Norske museumsfolk
Personer fra Stavanger kommune
Mount Leinster

Mount Leinster er det høyeste fjellet i County Wexford i Irland. Det er også det høyeste fjellet i Blackstairsfjellene med en høyde på 796 moh. En høy TV-antenne står nær toppen av fjellet med en mast på 122 m.

Fjellet er et populært turmål og blir ofte benyttet som utgangspunkt for paraglidere.

Wexford
Fjell i Republikken Irland
Fjell under 1000 meter
Japanbille

Japanbille (Popillia japonica) er en bille som hører til familien skarabider (Scarabaeidae) i gruppen skarabider (Scarabaeoidea). Arten stammer opprinnelig fra Japan, men er innført til Nord-Amerika der den er regnet som et betydelig skadedyr. Den er aldri funnet i Norge.

Utseende 
En middelsstor (ca. 15 millimeter), tettbygd skarabide. Hodet og pronotum er svarte med metallgrønn glans, dekkvingene rødbrune.

Levevis 

Larvene lever i jorda der de spiser røtter. De voksne billene, som kan bli meget tallrike, spiser blader på busker og trær og kan noen ganger gjøre betydelig skade. Arten er ikke regnet som en betydelig skadegjører i Japan, trolig fordi bestandene blir holdt i sjakk av naturlige fiender. Men rundt 1900 ble den innført til østkysten av USA, der den senere har bredt seg mye. Den kan gjøre skade på en lang rekke nyttevekster. Arten kan bekjempes biologisk med bakterier som angriper larvene.

Utbredelse 
Artens naturlige forekomst er begrenset til Japan. Den har nå spredt seg til store deler av det østlige USA og det sørøstlige Canada.
I Europa er arten innført til Azorene.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien praktskarabider, (Rutelinae) MacLeay, 1819
 Slekten Popillia Leach, 1826 – ca. 100 arter i Sørøst-Asia
 japanbille, Popillia japonica Newman, 1838

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 

Praktskarabider
Biller formelt beskrevet i 1838
Tropinota hirta

Tropinota hirta er en bille som hører til familien skarabider (Scarabaeidae) i gruppen skarabider (Scarabaeoidea). Kroppsformen viser at den hører til gruppen gullbasser (Cetoniinae), men den kjennes lett på den påfallende hårkledningen. Arten finnes ikke i Norden, men er funnet i Baltikum.

Utseende 
En middelsstor (8-11 millimeter), svart bille. Den skiller seg fra andre Cetoniinae i Nord-Europa ved at kroppen er kledt med lange, oppstående, lyse hår. Denne arten har kanpt noen merkbar metallglans. Pronotum, som er nærmest halvsirkelformet sett ovenfra, har en markert lengderibbe i midten. Hver dekkvinge har to lengderibber.

Levevis 
Larvene utvikler seg i jorda der de lever av humus og råtnende plantemateriale. De voksne billene besøker gjerne blomster for å ete pollen. Dette er en svært varmekjær art som i Mellom- og Nord-Europa bare finnes på meget varme, solrike lokaliteter.

Utbredelse  
Den er utbredt i Europa nord til Latvia.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Slekten Tropinota Mulsant, 1842
 Tropinota hirta (Poda, 1761)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 

Gullbasser
Biller formelt beskrevet i 1761
Oxythyrea funesta

Oxythyrea funesta er en bille som hører til familien skarabider (Scarabaeidae) i gruppen skarabider (Scarabaeoidea). Kroppsformen viser at den hører til gruppen gullbasser (Cetoniinae), men den er slankere enn de andre nordeuropeiske artene i denne gruppen, og kan kjennes på at den har to rekker av groper på pronotum. Arten finnes ikke i Norden, men er funnet i Baltikum.

Utseende 
En middelsstor  (8-12 millimeter), svart skarabide. Arten har en slankere kroppsform enn andre nordeuropeiske gullbasser (Cetoniinae). Pronotum har tre par groper som danner to lengderekker, og dekkvingene har spredte, hvite flekker. Denne arten mangler metallglans. På sidene har den utstående, hvite hår.

Levevis 
Arten er varmekjær og finnes i Nord-Europa bare på svært solrike steder. De voksne billene besøker gjerne blomster.

Utbredelse  
Den er utbredt i Europa nord til Latvia og finnes også i Nord-Afrika.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Slekten Oxythyrea Mulsant, 1842
 Oxythyrea funesta (Poda, 1761)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 

Gullbasser
Biller formelt beskrevet i 1761
Katō Takaaki

Katō Takaaki (født 3. januar 1860, død 28. januar 1926) var en japansk politiker og den 24. statsminister i Japan fra 11. juni 1924 til 28. januar 1926.

Katō var også kjent under navnet Kato Kōmei og var den andre sønnen til en lokal samurai. Han studerte ved universitetet i Tokyo, og var best i sin klasse i den juridiske avdelingen, som spesialiserte seg på engelsk sedvanerett.

Kato var ansatt i Mitsubishi og ble sendt til London for en periode på to år. Da han Kato returnerte til Japan i 1885, ble han gjort til assisterende sjef ved Mitsubishi-hovedkontor som ligger i Marunouchi i Tokyo. I 1886 giftet han seg med Haruji, den eldste datteren til Iwasaki Yatarō, grunnleggeren av og presidenten for Mitsubishi-konsernet.

I 1887 ble Katō privatsekretær for den fremtidige statsministeren Ōkuma Shigenobu, som da var utenriksminister, og de arbeidet sammen under etableringen av en rekke forskjellige traktater. Senere tjenestegjorde han som direktør for sin egen avdeling innenfor det japanske Finansdepartementet. Fra 1894 til 1899 var han Japans ambassadør til Storbritannia, og i 1900, under den fjerde administrasjonen til statsminister Hirobumi Ito, ble Kato valgt til utenriksminister, men denne administrasjonen forble bare ved makten i noen få måneder før den måtte gå av igjen.

I løpet av Katōs periode med utenlandstjeneste i Storbritannia for det japanske Utenriksdepartementet, hjalp Kato med å legge grunnlaget for den anglo-japanske alliansen, som ble avsluttet i 1902. I 1902 ble Kato valgt inn som medlem av Representantenes hus i den japanske riksdagen der han skulle representere Kochi prefekturet. Kato ble igjen utnevnt som utenriksminister av statsminister Saionji Kimmochi og Kato ble en del av hans kabinett i 1906. Han ble igjen valgt til utenriksminister igjen i de neste administrasjonene til Katsura Tara. Han var således utenriksminister ved utbruddet av den første verdenskrig i 1914.

Katō ble utnevnt til statsminister i Japan fra 1924 og han satt i dette embetet frem til sin død tidlig i 1926. I 1925, vedtok Kato en utvidet stemmerett til alle mannlige borgere som var over 25 år. Han har også initiert en universell militær verneplikt for alle mannlige borgere av Japan. Kato prøvde å kraftig redusere alle offentlige utgifter, alle steder der dette var mulig. Men han led betydelig under offentlig kritikk som ble rettet mot ham personlig på grunn av hans families forbindelser med det store Mitsubishi-konsernet.

Referanser 

Japanske politikere
Fødsler i 1860
Dødsfall i 1926
Sandkrypere

Aegialia
 Psammoporus
 Rhysothorax

Sandkrypere (Aegialiinae) er en gruppe av biller som hører til familien skarabider (Scarabaeidae). Både larven og de voksne billene graver i sand.

Utseende 
Små (2 – 5 millimeter) biller, nokså tettbygde med kraftige bein, antennene ender i en vifte. Kroppen er mer eller mindre sylindrisk, de fleste er glatte og svarte eller brunlige på farge. Beina er utviklet til kraftige gravebein. Larvene er såkalte scarabaeiforme larver, fete og hvite, mer eller mindre C-formede, med en kraftig hodekapsel, kraftige, men ikke spesielt store kjever og tre par korte, kraftige bein.

Levevis 
Aegialiinae er knyttet til sandete områder, særlig havstrender og elvebredder, der de graver i sanden.

Utbredelse 
Gruppen er utbredt over store deler av Jorda, men er ikke kjent fra Afrika.

Systematisk inndeling 
Ofte blir alle de europeiske artene ført til slekten Aegialia.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien sandkrypere, Aegialiinae Laporte de Castelnau, 1840
 Stammen Aegialiini Laporte de Castelnau, 1840 
 Slekten Aegialia Latreille, 1807  (i vid forstand), 44 arter – i Europa:
 bredsandkryper, Aegialia arenaria (Fabricius, 1787)
 Slekten Psammophorus Thomson, 1863 - ofte slått sammen med Aegialia, i Europa:
 smalsandkryper, Psammophorus sabuleti (Panzer, 1797) (= Aegialia sabuleti)
 Slekten Rhysothorax Bedel, 1911 – - ofte slått sammen med Aegialia , i Europa:
 rødsandkryper, Rhysothorax rufus (Fabricius, 1792) (= Aegialia rufa)
 Slekten Caelius - ofte slått sammen med Aegialia
 Slekten Silluvia - ofte slått sammen med Aegialia
 Slekten Amerisaprus Stebnicka & Skelley, 2004 - én art, Chile
 Slekten Argeremazus Stebnicka & Dellacasa, 2004 - én art, Argentina
 Slekten Micraegialia Brown, 1931 - én art, Nord-Amerika 
 Slekten Mimaegialia Nikolajev, 2007 - én art, Argentina
 Slekten Saprus Blackburn, 1904 - 4 arter, Australia og Tasmania
 Stammen Eremazini - eventuelt regnet som en underfamilie for seg, Eremazinae. 
 Slekten Eremazus Mulsant, 1851 – I Europa:
 Eremazus unistriatus Mulsant, 1851 (= Aegialia unistriata)
 Slekten Cretaegialia Nikolayev, 1993- fossil slekt fra kritt-tiden.

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om skarabider s. 270-279.
 Liste over slektene
 Fauna Europaea Web Service Version 2.4 (2011) Utbredelsesdatabase over europeiske dyr

Eksterne lenker 
 

Skarabider
Sandkrypere
Biller formelt beskrevet i 1840
Tove Ringereide

Tove Ringereide (1946–2011) var en norsk skuespiller og regissør. I 1976 grunnla hun Fyllingsdalen nye teater, som hun eide og drev helt frem til sin død. 
Ringereide tok sin utdannelse ved den prestisjetunge skolen Guilford School of Drama and Performing Arts i England på 60-tallet. Med dette ble hun den første norske ungdommen som tok teaterutdannelse i utlandet. 

Fyllingsdalen nye teater og Tove Ringereide har vært en viktig kulturinstitusjon i Bergen, spesielt innen teater av og for barn. 
I årene fra 1976 til 2011, har teateret stått for nærmere 150 produksjoner, over 4000 forestillinger og hatt en halv million bergensere og fyllingsdøler innenfor dørene.  

Teateret har med sin særegne stil og teaterskole, vært en kulturfabrikk, og mange av våre i dag kjente skuespillere startet sine karrier ved Fyllingsdalen nye teater. Her kan man nevne: Marit Woldsæter, Kjersti Elvik, Reny Marie Gaassand Folgerø – i tillegg til flere unge talenter som er å se på Den Nationale Scene i dag.
 
Ifra midten av 80-tallet og frem til 2007, drev Ringereide teateret sammen med sin mangeårige samboer Stein Werner Rosenlund. Etter Rosenlunds død i 2007, drev Ringereide igjen teateret alene. 

Ringereide ble funnet død i sitt eget hjem i Fyllingsdalen den 6. mars 2011 etter kort tids sykdom. Begravelsesseremonien fant sted i Fyllingsdalen kirke 15. mars 2011.

Referanser

Eksterne lenker 
 

Norske skuespillere
Norske teaterregissører
Personer fra Bergen kommune